Фьодор Тютчев
Аз срещнах Вас
отново в мене…

Превод от руски: Георги Динински, —

chitanka.info

Аз срещнах Вас — отново в мене

сърцето мъртво оживя,

а споменът за златно време

в сърцето върна топлина.

Понякога във късна есен

се случват дни и има час,

когато пролетната песен

отново затрептява в нас.

Тогава пак от вдъхновение

на миналите ни мечти,

в забравеното упоение

се взирам в милите черти.

И след вековната раздяла

аз гледам ви като на сън,

а звуци в тишината бяла

не спират тихият си звън.

На спомените в упование

— животът връща се готов

да сложи в нас очарование,

а във душата ми — любов.

26 юли 1870

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.